User:Lingying99

Kemuflisan
Kemuflisan merupakan sesuatu proses undang-undang di mana seseorang individu atau entiti lain yang tidak dapat membayar hutang kepada pemiutang, dan boleh meminta pengurangan dari sebahagian atau semua hutang mereka. Dalam kebanyakan bidang kuasa, kemuflisan diarahkan oleh perintah mahkamah yang sering membabitkan penghutang. Muflis bukan merupakan salah satu status undang-undang yang dimiliki oleh orang yang tidak berkemampuan manakala istilah muflis bukan merupakan sinonim untuk ketidakmampuan bayar.

Sejarah
Pada zaman Yunani Kuno, tidak wujud istilah “muflis”. Sekiranya seorang lelaki berhutang dan tidak mampu membayar, dia dan isterinya, anak-anaknya atau hambanya akan dipaksa menjadi “hamba hutang”, sehingga kerugian pemiutang dapat dikembalikan melalui kerja fizikal mereka. Kebanyakan negara kota pada zaman Yunani kuno telah mengehadkan perhambaan hutang selama lima tahun. Perhambaan hutang mempunyai perlindungan nyawa dan anggota badan namun hamba biasa tidak mempunyai perlindungan tersebut. Walau bagaimanapun, tempoh perkhidmatan seorang hamba boleh dilanjutkan oleh tuannya dan sering dipaksa untuk bekerja dengan tuan baru seumur hidup. Biasanya mereka akan berada dalam keadaan yang lebih teruk. Negara kota Athena dikecualikan daripada peraturan tersebut kerana undang-undang Solon melarang perhambaan hutang. Akibatnya, kebanyakan hamba Athena ialah orang asing (orang Yunani atau sebaliknya).

“The Statute of Bankrupts of 1542” adalah peraturan pertama di bawah undang-undang Inggeris yang berkaitan dengan kemuflisan atau ketakmampuan bayar. Kemuflisan juda didokumentasikan di Asia Timur. Menurut al-Maqrizi, Yassa dari Genghis Khan mengandungi satu peruntukan iaitu memerintahkan hukuman mati kepada sesiapa yang muflis sebanyak tiga kali.

Banyak kejadian telah berlaku di mana kegagalan sesebuah negara untuk membayar balik bon. Dengan cara yang lebih kurang sama, Philip II dari Sepanyol terpaksa mengisytiharkan empat fasa muflis pada tahun 1557, 1560, 1575 dan 1596. Menurut Kenneth S. Rogoff, "Walaupun pengembangan pasar modal antarabangsa agak terbatas sebelum tahun 1800, kami telah mengkatalogkan negara Perancis, Portugal, Prusia, Sepanyol dan awal kemunculan negara kota Itali sebagai negara yang menghadapi kegagalan. Di pinggir Eropah, Mesir, Rusia, dan Turki juga mempunyai sejarah dalam menghadapi kegagalan kronik.